На основу Решења о банкротству стечајног судије Привредног суда у Сомбору у предмету 2.Ст.бр.183/2011 од 28.05.2012.године, а у складу са одредбама члана 131., 132., 133., Закона о стечају («*Службени гласник Републике Србије» број 104/09*) и Националним стандардом бр. 5-Национални стандард о начину и поступку уновчења имовине стечајног дужника (*Службени гласник Републике Србије бр. 13/2010*), Агенција за лиценцирање стечајних управника као стечајни управник стечајног дужника

**ДПП “Јединство“ Крушчић у стечају**

**Крушчић**

Ул. Владимира Назора 18

**ОГЛАШАВА**

**Продају непокретне имовине**

**јавним надметањем**

**Предмет продаје** је непокретна имовина разврстана по целинама, коју чини:

|  |  |  |  |
| --- | --- | --- | --- |
| Целина бр. | Опис имовине | Почетна цена  РСД | Депозит  РСД |
| **I** | **Непокретна имовина уписана у Лист непокретности** **бр. 2393 К.О. Стапар:**  -Катастарска парцела бр. 5265/1, пољопривредно земљиште, њива 1. класе, укупнe површинe 55211 м2, врста права: својина, облик својине: друштвена, право коришћења у корист ДПП „ЈЕДИНСТВО“ КРУШЧИЋ, са обимом удела од 22/27,  *Напомена: проглашеном купцу улазак у посед имовине ће бити могућ након истека Уговора о закупу обрадивог пољопривредног земљишта тј. дана 02.11.2023.г.* | **5.648.562,00** | **2.259.425,00** |
| **II** | **Непокретна имовина уписана у Лист непокретности бр. 2595 К.О. Стапар:**  -Катастарска парцела бр. 5287, део бр. 1, пољопривредно земљиште, њива 2. класе, укупне површине 58332 м2, врста права : својина, облик својине: друштвена, право коришћења у корист ДПП „ЈЕДИНСТВО“ КРУШЧИЋ, са обимом удела од 108297/144822,  -Катастарска парцела бр. 5287, део бр. 2, пољопривредно земљиште, њива 4. класе, укупнe површинe 86490 м2, врста права: својина, облик својине: друштвена, право коришћења у корист ДПП „ЈЕДИНСТВО“ КРУШЧИЋ, са обимом удела од 108297/144822,  *Напомена: проглашеном купцу улазак у посед имовине ће бити могућ након истека Уговора о закупу обрадивог пољопривредног земљишта тј. дана 02.11.2023.г.* | **12.177.864,00** | **4.871.146,00** |

У складу са чл. 1 став 4 Закона о пољопривредном земљишту ( «Сл. гласник РС» бр. 62/2006, 65/2008 – др. закон, 41/2009, 112/2015, 80/2017 и 95/2018 – др. закон) право на учешће у поступку продаје имају домаћа правна и физичка лица која:

1. Након добијања профактуре, изврше уплату ради откупа продајне документације у износу од **300.000,00** динара засваку целину појединачно,на текући рачун стечајног дужника број: 325-9500600024117-61 код „ОТП банка Србија“ ад Нови Сад. Захтев за доставу предрачуна мора се упутити поверенику стечајног управника путем електронске поште на адресу: drveselinovich@gmail.com. Предрачун се мора преузети на адреси канцеларије повереника стечајног управника у Сомбору, Славише Вајнера Чиче 33/14, или путем електронске поште сваког радног дана у периоду од 9:00 до 14:00 часова, уз обавезну претходну најаву поверенику стечајног управника. Крајњи рок за преузимање предрачуна је до 14:00 часова дана 22.03.2023.г. Крајњи рок за уплату и преузимање продајне документације је до 15:00 часова дана 22.03.2023.г. уз доказ о уплати;

2. уплате **депозит** на текући рачун стечајног дужника број: 325-9500600024117-61 код „ОТП банка Србија“ ад, или положе неопозиву првокласну банкарску гаранцију наплативу на први позив најкасније до **24.03.2023. год**. ( 5 радних дана пре одржавања продаје).У случају да се као депозит положи првокласна банкарска гаранција, оригинал исте се ради провере мора доставити искључиво лично Служби финансија Агенције за лиценцирање стечајних управника, Београд, Теразије 23, 6. спрат, најкасније 24.03.2023**.** године до 15:00 часова по београдском времену. У обзир ће се узети само банкарске гаранције које пристигну на назначену адресу у назначено време. Банкарска гаранција мора имати рок важности до 31.05.2023.г.

Имовина се купује у виђеном стању и може се разгледати након откупа продајне документације, сваким радним даном од 8:00 до 14:00 часова, а најкасније **до 24.03.2023.године** (уз претходну најаву поверенику стечајног управника).

Након уплате депозита, а најкасније до **28.03.2023.године**, потенцијални купци, ради правовремене евиденције, морају предати поверенику Агенције за лиценцирање стечајних управника: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање** **одржаће се дана 31.03.2023. године у 11:00 часова на следећој адреси: Агенција за лиценцирање стечајних управника - Подручна јединица за стечај у Новом Саду, Булевар Михајла Пупина бр. 10, V спрат**.

**Регистрација учесника** почиње два сата пре почетка јавног надметања, а завршава се 10 минута пре почетка јавног надметања, односно у периоду од **9:00** до **10:50** часова, на истој адреси.

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учесника који је прихватио највишу понуђену цену
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од два радна дана од дана јавног надметања, а пре потписивања купопродајног уговора, након чега ће му бити враћена гаранција;

Купопродајни уговор се потписује у року од **пет** **радних дана** од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од **8 дана** од дана потписивања купопродајног уговора.

Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор потписује се у року од 5 радних дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порезе и трошкове који произлазе из закљученог купопродајног уговора у целости сноси купац.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције.

Другом најповољнијем понуђачу депозит или банкарска гаранција (уколико је износ депозита обезбеђен гаранцијом) биће задржани до доношења одлуке Комисије за заштиту конкуренције по поднетој пријави купца.

Напомена: Није дозвољено вршити достављање оригинала банкарске гаранције пошиљком (обичном или препорученом), путем факса, електронском поштом или на други начин, осим на начин прописан у тачки 2. услова за стицање права за учешће из овог огласа.

Oвлашћено лице: повереник **Драган Веселиновић**, контакт телефон: **063/7204-880** или путем електронске поште [drveselinovich@gmail.com](mailto:drveselinovich@gmail.com)